**Kivonat Törökszentmiklós Városi Önkormányzat Képviselő-testületének 2015. december 17-én megtartott rendkívüli nyilvános ülésének jegyzőkönyvéből:**

**310/2015. (XII.17.) K.t.**

**H a t á r o z a t**

**A belső ellenőrzési feladatokkal megbízott Kontrollpont Kft. megbízási szerződésének meghosszabbításáról**

1. Törökszentmiklós Városi Önkormányzat Képviselő-testülete úgy dönt, hogy a Törökszentmiklósi Polgármesteri Hivatal által a Kontrollpont Számviteli és Könyvvizsgáló Kft-vel kötött, a belső ellenőrzési feladatok elvégzésére irányuló megbízási szerződés – 2016. január 01. napjától a belső ellenőr hivatali kinevezéséig, de legkésőbb 2016. március 31. napjáig változatlan formában történő - meghosszabbításához hozzájárul.

1. Törökszentmiklós Városi Önkormányzat Képviselő-testülete felhatalmazza Dr. Majtényi Erzsébet jegyzőt a szükséges dokumentumok elkészítésére és aláírására.

 Határidő: 2015. december 31.

 Felelős: Dr. Majtényi Erzsébet jegyző

**Erről értesül:**

1. Markót Imre polgármester
2. Fejes Tíbor alpolgármester
3. Dr. Majtényi Erzsébet jegyző
4. Belső ellenőr
5. Irattár

K. m. f.

|  |  |
| --- | --- |
| Markót Imre s. k.polgármester | Dr. Majtényi Erzsébet s. k.jegyző |

A kivonat hiteléül:

Herczeghné Ródon Ilona

főelőadó

**MEGBÍZÁSI SZERZŐDÉS**

amely létrejött egyrészt a **Törökszentmiklósi Polgármesteri Hivatal** (5200 Törökszentmiklós, Kossuth L. u. 135.) **képviseletében Dr. Majtényi Erzsébet jegyző** (továbbiakban: Megbízó)

másrészről a **Kontrollpont Számviteli és Könyvvizsgáló Kft.** (cg.: 16-09.007128, székhelye: 5100 Jászberény, Zirzen Janka u. 4.) **képviseletében: Hartyányiné Mérei Judit** (továbbiakban: Megbízott)

Megbízó és Megbízott továbbiakban együtt: Felek

között az alulírott helyen és időben.

A megbízási szerződés tárgya a Törökszentmiklósi Polgármesteri Hivatal belső ellenőrzési feladatainak ellátása a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendeletében meghatározottak szerint.

**1.)** A megbízott tevékenysége magában foglalja a Megbízónak, mint költségvetési szervnek

1. szabályszerűségi ellenőrzését
2. pénzügyi ellenőrzését
3. rendszerellenőrzését
4. teljesítmény-ellenőrzését
5. informatikai ellenőrzését

**2.)** A Megbízott a megbízást jelen szerződésben foglalt feltételekkel elfogadja, és tudomásul veszi, hogy a megbízást a Megbízó utasításai szerint és a megbízói érdekeknek megfelelően kell teljesíteni.

A szerződés teljesítésére jogosult és köteles személy: **Hartyányiné Mérei Judit**

**3.)** A Megbízott tudomásul veszi, hogy a szerződéses jogviszony fennállása alatt a Megbízó bármikor ellenőrizheti a vonatkozó jogszabályok alapján meghatározott előírásoknak történő megfelelőséget.

**4.)** A Megbízott tudomásul veszi továbbá, hogy a feladat teljesítése magában foglalja a jelen szerződés 1) pontjában megjelölt feladatok elvégzését a Megbízó mindenkori belső ellenőrzési stratégiai tervében meghatározott ütemezés és időpontok szerint.

**5.)** A Megbízott a szerződésben megállapított kötelezettségeket a tőle elvárható minőségben és megfelelő szakmai gondossággal legjobb tudása szerint köteles teljesíteni. Megbízó elfogadja, hogy a megbízott teljesítési segédet vehet igénybe.

**6.)** A Felek tudomásul veszik, hogy a belső ellenőrzést végző személyek/szervezetek jogait és kötelezettségeit külön jogszabályok nevesítik, amelyek rendelkezései jelen jogviszony tekintetében is irányadóak és kötelezőek.

**7.)** Jelen szerződést a Felek határozott időre, **2016. január 1. napjától a belső ellenőr hivatali kinevezéséig, de legkésőbb 2016. március 31. napjáig kötik.**

**8.)** A Felek a belső ellenőrzési tevékenységek elvégzéséért az alábbi díjazásban állapodnak meg: **200.000 Ft + ÁFA/hó.**

A díj magában foglalja a tevékenység elvégzésével kapcsolatban felmerülő minden egyéb költséget is.

A díjat a Megbízó minden **hónap 10. napjáig** fizeti meg a Megbízott részére, számla ellenében.

**9.)** A Felek a szerződés módosításáról írásban, közös megállapodással rendelkezhetnek.

**10.)** A Felek kötelezettséget vállalnak azért, hogy a megbízás során tudomásukra jutott valamennyi nem közérdekű, nem nyilvános adatot és információt bizalmasan, titoktartási kötelezettségük betartásával kezelnek, azokat kívülálló személyeknek nem teszik hozzáférhetővé. A szerződő felek tudomásul veszik, hogy minden, titoktartási kötelezettség megszegésével okozott kárért felelősséggel tartoznak.

A Megbízott bizalmasan kezel minden olyan szakmai, személyes és egyéb adatot, információt, amely a megbízás teljesítése során jut a tudomására.

**11.)** A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény (Ptk.), illetve költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet vonatkozó rendelkezéseit kell alkalmazni.

Szerződő felek ezen szerződést kölcsönös elolvasás és értelmezés után, mint akaratukkal mindenben egyezőt jóváhagyólag írják alá.

**Törökszentmiklós, 2015. december ….**

|  |  |  |
| --- | --- | --- |
| Törökszentmiklósi Polgármesteri Hivatalképviseletében eljárvaDr. Majtényi Erzsébetjegyzőmint megbízó |  | Kontrollpont Számviteli és Könyvvizsgáló Kft.képviseletében eljárvaHartyányiné Mérei Juditmint megbízott |